tartuNLP/wikipedia-smugri-20251201 huggingface dataset:
Runa Melander

Runa Maria Elisabeth Melander (7. syyskuuta 1893 Tottarp, Ruotsi – 14. syyskuuta 1977 Helsinki) oli kotitalousopettaja ja rehtori, joka julkaisi kotitalous- ja ruokakirjoja. 
Henkilöhistoria.
Runa Melanderin vanhemmat olivat rehtori Yngve Melander ja Ebba Wijkander. Melander kävi kahdeksan luokkaa oppikoulua ja valmistui kotitalousopettajaksi 1915. Hän teki useita opintomatkoja Pohjoismaihin ja Keski-Eurooppaan. Kramfors-yhtymän emäntäkoulun johtajana Frånössä Ruotsissa Melander toimi 1916–1919 ja Högvallan emäntäkoulussa opettajana vuodesta 1919 ja johtajana vuodesta 1943. Oppilaitoksen rehtori hän oli Elsa Bonsdorffin jälkeen 1950–1961 ja Högvalla Ab -yhtiön johtaja vuoteen 1973.
Tšadin–Libyan konflikti

Tšadin–Libyan konflikti oli sarja Tšadin ja Libyan joukkojen välillä käytyjä taisteluita vuosien 1978 ja 1987 välillä. Muammar Gaddafin johtama Libya sai tukea muutamalta Tšadin sisällissodassa taistelleelta osapuolelta ja Tšad sai tukea Ranskalta. Gaddafi halusi liittää Libyaan Aouzoun kaistaleen, jonka hän väitti olevan osa Libyaa.
Jalkapallo kesäolympialaisissa 2020

Jalkapallossa kilpailtiin Tokion 2020 kesäolympialaisissa 27:tta kertaa. Olympialaisissa oli omat turnaukset naisille ja miehille. Miesten turnaukseen osallistui 16 joukkuetta, ja naisten turnaukseen 12 joukkuetta. Ottelut pelattiin Tokion lisäksi Kashimassa, Saitamassa, Sapporossa, Sendaissa ja Jokohamassa. Miesten turnauksessa joukkueen kokoonpanoon sai nimetä korkeintaan kolme pelaajaa, jotka ovat syntyneet ennen 1. tammikuuta 1997. Naisten turnauksessa ei ollut samanlaista ikärajoitetta.
Aikataulu.
Lähde:
Ottelupaikat.
Lähde:
Kerran joulukuun aikaan

Kerran joulukuun aikaan on Diandran joulualbumi, joka julkaistiin 6. marraskuuta 2015. Se ylsi kuudennella listaviikollaan Suomen virallisen listan sijalle 15, ja pysyi listalla yhteensä viisitoista viikkoa.
Anssi Kujala

Anssi Kujala (s. 20. toukokuuta 1972 Isokyrö) on suomalainen järjestöjohtaja ja yhteiskunnallinen vaikuttaja. Kujala työskentelee Suomen Kuljetus ja Logistiikka SKAL ry:n ja SKAL Kustannus Oy:n  toimitusjohtajana 1. marraskuuta 2021 alkaen.
Elämä ja ura.
Vuosina 2011-2021 Kujala toimi Suomen Yrittäjien varatoimitusjohtajana. Kujala oli toimivapaalla yrittäjäjärjestöstä 2016-2019 ja toimi Juha Sipilän hallituksessa kokoomuksen ministeriryhmän valtiosihteerinä ja aiemmin ministeriryhmän erityisavustajana/valtiovarainministeri Petteri Orpon kabinettipäällikkönä valtiovarainministeriössä. 
Suomen Yrittäjissä työskennellessään Kujala vastasi muun muassa kunta- ja aluevaikuttamisesta, julkisista hankinnoista ja niihin liittyvistä palveluista, toimialajärjestötoiminnasta, yksinyrittäjätoiminnasta, omistajanvaihdostyön koordinoinnista, viestinnästä ja järjestötoiminnoista. Hän toimi myös kustannus- ja koulutusyhtiö Sypoint Oy:n toimitusjohtajana vuosina 2011-2016. Kujala toimi Helsingin Yrittäjät ry (SY:n aluejärjestö) toimitusjohtajana vuosina 2006-2011. 
Kokoomuksen palveluksessa eri tehtävissä Kujala työskenteli vuosien 1994-2006 aikana, muun muassa puoluetoimiston suunnittelupäällikkönä ja vt. puoluesihteerinä, Kokoomuksen Nuorten Liiton pääsihteerinä, entisen Vaasan Läänin Kokoomuksen piiritoimistolla Seinäjoella ja Pohjois-Pohjanmaan Kokoomuspiirin toiminnanjohtajana Oulussa. Kokoomusnuorten luottamustehtävissä Kujala toimi 1990-luvulla. Hänet kutsuttiin vuonna 2014 Pohjanmaan Kokoomusnuorten kunniapuheenjohtajaksi.
Kujala on toiminut myös Turun kaupungin palveluksessa, kaupunginjohtaja Mikko Pukkisen esikunnassa erityisasiantuntijana. Kujala toimi kotikunnassaan Isossakyrössä 1990-luvulla kunnanvaltuutettuna. 
Kujala on myös Suomen Uusyrityskeskukset ry:n hallituksen puheenjohtaja ja Rastor-instituutin hallituksen puheenjohtaja (aiemmin Markkinointi-instituutin ja Rastorin hallituksien puheenjohtaja). Aiempia luottamustehtäviä Kujalalla on lukuisia. Hän toimi mm. Nuorisoasuntoliitto ry:n puheenjohtajana 2000-luvun alkupuolella seitsemän vuoden ajan. 
Kujala on opiskellut hallintotieteitä Tampereen yliopistossa.
Oi taivas

Oi taivas on Samuli Edelmannin vuonna 1990 julkaistu esikoisalbumi.
Edvard Lehto

Abraham Edvard Lehto (6. helmikuuta 1870 Messukylä – 6. maaliskuuta 1941 Helsinki) oli suomalainen filosofian maisteri ja kauppakoulun opettaja ja johtaja.
Lehdon vanhemmat olivat työnjohtaja Abraham Lehto, entinen Wiklund ja Fredrika Reilin. Hän pääsi ylioppilaaksi Helsingin suomalaisesta normaalilyseosta 1892 ja valmistui filosofian kandidaatiksi ja maisteriksi Helsingin yliopistosta 1901.
Lehto oli Keski-Suomi-lehden toimittajana 1892–1894, kansakoulunopettajana Helsingissä 1896–1908, Helsingin kauppaopiston opettajana 1898–1902, Helsingin suomalaisen normaalilyseon tuntiopettajana 1902–1908 sekä Helsingin kauppiaiden kauppakoulussa opettajana 1908–1930 ja johtajana 1910–1911 ja 1912–1930. Hän oli Suomen liikemiesten yhdistyksen järjestämien liikeapulaisten iltakurssien opettajana vuodesta 1909 ja kurssien johtajana 1910–1925. Lehto oli valantehnyt tilintarkastaja vuodesta 1912. Hän oli Helsingin suomenkielisten kansakoulujen taloudenhoitajana 1921–1924 ja johtokunnan sihteerinä vuodestsa 1921. 
Lehto oli Suomalaisen kirjallisuuden seuran kirjapainon ja Oy Uuden Suomen johtokuntien jäsenenä ja Helsingin kauppiaitten yhdistyksen sihteerinä ja rahastonhoitajana 1910–1923 sekä yhdistyksen kunniajäsenenä vuodesta 1933. 
Edvard Lehto oli naimisissa vuodesta 1896 Iida Aleksandra Tannerin kanssa. 
Julkaisuja.
Nimellä "A. E. Lehto":
Channa argus

Channa argus on käärmeenpäiden (Channidae) heimoon kuuluva kalalaji. Theodore Edward Cantor kuvaili lajin tieteelle vuonna 1842. Alalaji idänkäärmeenpää.
Ulkonäkö ja koko.
"C. argus"-lajin pohjaväritys on likaisenharmaa. Vatsapuoli on vaaleampi. Pisin tavattu yksilö oli 100 senttimetrin mittainen ja painavin 8 kilogramman painoinen.
Elinympäristö ja levinneisyys.
Laji elää subtrooppisissa, 4–22 celsiusasteen lämpöisissä olosuhteissa.
Jalkapallo kesäolympialaisissa 2020 – miesten turnaus

Miesten jalkapalloturnaukseen Tokion olympialaisissa 2020 osallistui 16 joukkuetta, joista yksi paikka oli varattu isäntämaa Japanille. Turnaus pelattiin 22. heinäkuuta – 7. elokuuta. Jokaiselle Fifan maanosaliitolle oli varattu vähintään yksi paikka lopputurnauksessa. Joukkueet saivat nimetä kokoonpanoonsa korkeintaan kolme pelaajaa, jotka ovat syntyneet ennen 1. tammikuuta 1997. Hallitsevana mestarina turnaukseen lähti Brasilia.
Turnauksessa kultaa voitti Brasilia, hopeaa Espanja ja pronssia Meksiko.
Karsinnat.
Syyskuussa 2017 Fifa päätti jakaa turnauksen kuusitoista paikkaa maanosaliitoillensa seuraavalla tavalla: 
Jokainen maanosaliitto järjestää omat karsintaturnauksensa.
Ottelujärjestelmä.
Lopputurnaukseen päässeet 16 joukkueet arvotaan neljään alkulohkoon. Alkulohkon sisällä jokainen joukkue kohtaa muut joukkueet kertaalleen. Voitosta saa kolme pistettä, tasapelistä yhden pisteen ja tappiosta jää pisteittä. Jokaisen alkulohkon kaksi parasta etenevät pudotuspeleihin. Alkulohkojen sijoitukset määritetään ensisijaisesti ansaittujen pisteiden perusteella. Jos kaksi tai useampi joukkue on tasapisteissä määritetään sijoitukset seuraavassa järjestyksessä: 
Puolivälierissä lohkon A voittaja kohtaa lohkon B toisen, ja lohkon B voittaja lohkon A toisen (samalla tavalla ristiin lohkojen C ja D osalta). Voittajat etenevät välieriin, joiden voittajat kohtaavat loppuottelussa ja hävinneet joukkueet pronssiottelussa. 
Turnaus.
Kaikki ajat paikallista aikaa (Japanin aika, UTC+9)
Alkulohkot.
Lohko A.
&lt;section begin=LohkoAsarjataulukko /&gt;
&lt;section end=LohkoAsarjataulukko /&gt;
Lohko B.
&lt;section begin=LohkoBsarjataulukko /&gt;
&lt;section end=LohkoBsarjataulukko /&gt;
Lohko C.
&lt;section begin=LohkoCsarjataulukko /&gt;
&lt;section begin=LohkoDsarjataulukko /&gt;
Lohko D.
&lt;section begin=LohkoDsarjataulukko /&gt;
&lt;section end=LohkoDsarjataulukko /&gt;
Pudotuspelit.
&lt;section begin=pudotuspelitTurnauspuu /&gt;
&lt;section end=pudotuspelitTurnauspuu /&gt;
Edvard Leino

Kasimir Edvard Leino, sukunimi aik. "Rekola" (6. syyskuuta 1873 Ypäjä – 17. helmikuuta 1945 Salo) oli suomalainen tehtailija ja toinen muun muassa maatalouskoneita Salossa valmistaneen E. &amp; J. Leinon konetehtaan perustajista.
Elämä.
Leinon vanhemmat olivat rakennusmestari Juho Vihtori Rekola ja Vilhelmiina Harvia. Hän kävi teollisuuskoulun ja teki opinto- ja liikemetkoja Saksaan, Ruotsiin, Viroon ja Venäjälle.
Leino perusti vuonna 1898 isänsä ja veljensä J. V. (Juho) Leinon kanssa Kuusjoelle puusepänliikkeen toiminimellä "E. ja J. Leino". Yritys muutti 1902 Saloon ja toiminta laajeni niin että se käsitti konepajan, puusepäntehtaan, sahan, valimon, liesi- ja levyteostehtaan, rautakaupan ynnä muuta. Vuonna 1905 Leinon veljekset saivat patentin keksimälleen "Tuulikki"-nimiselle viljanpuhdistuksessa käytetylle viskuukoneelle joka saavutti suuren menekin Suomessa. Yrityksen toimintaan tulivat mukaan myös nuoremmat veljet Rikhard Leino ja Jalo Leino. Vuonna 1913 yrityksen palveluksessa oli 73 työntekijää ja yritykseen kuului myös rautakauppa, saha ja voimalaitos. Ensimmäisen maailmansodan alettua E. &amp; J. Leino sai Venäjän armeijalta suuren 2 000 ambulanssi-, ammus- ja kuormastokärryn tilauksen ja tilauksen ansiosta työntekijämäärä kasvoi vuoteen 1916 mennessä 240:een. Venäjän vallankumouksen jälkeen suuri osa suomalaisista tavaratoimittajista menetti saatavansa mutta E. &amp; J. Leinon edustajana toiminut Jalo Leino onnistui solmimaan sopimuksen jolla yhtiö sai maksun erilaisina tavaroina jotka sitten myytiin eteenpäin. Syksyllä 1917 yhtiölle oli valmistunut myös uusi valimo Salon rautatieasemaa vastapäätä olleelle tontille nykyisen Valimonkadun varrelle ja valimotoiminnasta tuli vähitellen yhtiön pääliiketoiminta-ala. Aluksi valmistettiin maatalouskoneissa tarvittavia valuosia, valurautaisia paistinpannuja ja muuripatoja, 1930-luvulla alkoi myös pumppujen ja puuliesien valuosien valmistus. 
1930-luvulla valmistusohjelmaan kuuluivat muun muassa viljanpuhdistus- ja lajittelukoneet, kylvökoneet, puimakoneet, tuulimoottorit, pumput, erilaiset valutavarat, lämmitysuunit, liedet, puutarhakeinut ja potkukelkat. Valimoa laajennettiin vuonna 1948 ja se toimi vanhoissa tiloissa vuoteen 1968 saakka. 
Vuonna 1968 E. &amp; J. Leino Oy:lle valmistui uusi valimo Saloon Leinonkadun varrelle ja vuonna 1976 valimotoiminta erotettiin Leinovalu nimiseksi yritykseksi. Leinovalu toimii vuodesta 2016 alkaen nimellä LeinoCast ja on osa Leino Group-konsernia. 
Edvard Leino oli Salon kauppalanvaltuuston ja Salon kauppalan säästöpankin hallituksen jäsenenä. Hän oli naimisissa vuodesta 1901 Naima Lindholmin kanssa.
Yhdysvaltain Nicaraguan miehitys

Yhdysvaltain Nicaraguan miehitys alkoi vuonna 1912. Se oli osa Banaanisotia, joitten aikana Yhdysvallat suoritti interventioita useissa Latinalaisen Amerikan maissa. Yhdysvaltain interventioilla Nicaraguassa oli tarkoitus estää muita valtioita rakentamasta Nicaraguan kanavaa. 
Nicaragua sai quasi-protektoraatin aseman vuoden 1916 Bryan–Chamorro sopimuksen mukaan. 1930-luvun laman aikana protektoraatin ylläpitämisestä tuli Yhdysvalloille liian kallista ja vuonna 1933 Yhdysvallat vetäytyi Nicaraguasta.
ROMAR Mažeikiai

F.C. ROMAR ("Futbolo klubas ROMAR") oli liettualainen urheiluseura Mažeikiaista.
Historia.
Seura perustettiin vuonna 1992 nimellä "F.C. ROMAR".
Vuonna 1995 seura joutui konkurssiin.
Saavutukset.
Seura on voittanut Liettuan mestaruuden kerran: 1993/1994.
Cong Xuedi

Cong Xuedi (, s. 13. toukokuuta 1963 Shanghai) on kiinalainen kilpauransa päättänyt koripalloilija.
Cong voitti Kiinan naisten maajoukkueessa olympiahopeaa Barcelonassa 1992 ja olympiapronssia Los Angelesissa 1984. Lisäksi hän kuului maajoukkueen kokoonpanoon muun muassa Soulin kesäolympialaisissa 1988 ja Neuvostoliiton MM-kilpailuissa 1986.
Sirijus Klaipėda

FK Sirijus ("Futbolo klubas Sirijus") on liettualainen urheiluseura Klaipėdasta.
Historia.
Seura perustettiin vuonna 1973 nimellä "FK Sirijus (Syrius)".
Vuonna 1995 klubi joutui konkurssiin.
Jalkapallo.
A Lygassa 1991-1995. 
Saavutukset.
Seura on voittanut Liettuan mestaruuden kerran: 1990.
KSS Klaipėda

KSS ("Krašto sporto sąjunga") on liettualainen urheiluseura Klaipėdasta.
Historia.
Seura perustettiin vuonna 1926 nimellä "KSS".
Vuonna 1940 klubi joutui konkurssiin.
Saavutukset.
Seura on voittanut Liettuan mestaruuden kuudesti: 1928, 1929, 1930, 1931, 1937, 1938.
MSK Kaunas

MSK ("Maisto sporto klubas") on liettualainen urheiluseura Kaunasista.
Historia.
Seura perustettiin vuonna 1932 nimellä "MSK".
Vuonna 1940 klubi joutui konkurssiin.
Saavutukset.
Seura on voittanut Liettuan mestaruuden kerran: 1934.
LGSF Kaunas

LGSF Kaunas ("Lietuvos gimnastikos ir sporto federacija") on liettualainen urheiluseura Kaunasista.
Historia.
Seura perustettiin vuonna 1927 nimellä "LGSF".
Vuonna 1944 klubi joutui konkurssiin.
Saavutukset.
Seura on voittanut Liettuan mestaruuden kerran: 1939.
Peng Ping

Peng Ping (, s. 14. tammikuuta 1967 Shanghai) on kiinalainen kilpauransa päättänyt koripalloilija.
Peng saavutti Kiinan naisten maajoukkueessa olympiahopeaa Barcelonassa 1992. Lisäksi hän kuului maajoukkueen kokoonpanoon muun muassa Soulin kesäolympialaisissa 1988 ja Malesian MM-kilpailuissa 1990.
LFLS Kaunas

LFLS Kaunas ("Lietuvos fizinio lavinimosi sąjunga") on liettualainen urheiluseura Kaunasista.
Historia.
Seura perustettiin vuonna 1920 nimellä "LFLS".
Vuonna 1944 klubi joutui konkurssiin.
Saavutukset.
Seura on voittanut Liettuan mestaruuden kuudesti: 1922, 1923, 1927, 1932, 1942 .
Inkaras Kaunas

FK Inkaras ("Futbolo klubas Inkaras") on liettualainen urheiluseura Kaunasista.
Historia.
Seura perustettiin vuonna 1937 nimellä "Inkaras".
Vuonna 2003 klubi joutui konkurssiin.
Saavutukset.
Seura on voittanut Liettuan mestaruuden kuudesti: 1950, 1951, 1954, 1964, 1965, 1995, 1996.
Li Yaguang

Li Yaguang (, s. 8. kesäkuuta 1958) on kiinalainen kilpauransa päättänyt koripalloilija ja koripallovalmentaja.
Pelaajana Li kuului Kiinan miesten maajoukkueen kokoonpanoon muun muassa Los Angelesin kesäolympialaisissa 1984, Soulin kesäolympialaisissa 1988, Kolumbian MM-kilpailuissa 1982 ja Espanjan MM-kilpailuissa 1986.
Li valmensi Kiinan naisten maajoukkueen olympiahopealle Barcelonassa 1992.
Kareda Šiauliai

FK Kareda ("Futbolo klubas Kareda") on liettualainen urheiluseura Šiauliaista.
Historia.
Seura perustettiin vuonna 1990 nimellä "Sakalas".
Vuonna 2000 klubi joutui konkurssiin. Se myytiin ja muutettiin Kaunasin kaupunkiin.
Saavutukset.
Seura on voittanut Liettuan mestaruuden kahdesti: 1997, 1998.
Zhan Shuping

Zhan Shuping (, s. 24. huhtikuuta 1964 Liaoning) on kiinalainen kilpauransa päättänyt koripalloilija.
Zhan saavutti Kiinan naisten maajoukkueessa olympiahopeaa Barcelonassa 1992. Hän heitti loppuottelussa Yhdistynyttä joukkuetta vastaan kymmenen pistettä.
Kovas Kaunas

 
Kovas Kaunas ("Kovas") on liettualainen urheiluseura Kaunasista.
Historia.
Seura perustettiin vuonna 1921 nimellä "LFLS Šančiai". Vuonna 1923 sen nimeksi muutettiin ŠŠ Kovas Kaunas.
Vuonna 1944 seura joutui konkurssiin.
Saavutukset.
Seura on voittanut jalkapallossa Liettuan mestaruuden kuudesti: 1924, 1925, 1926, 1933, 1935, 1936.
Gaganyaan

Gaganyaan on Intian kehitteillä oleva miehitetty avaruusalus.
Aluksen kehittäjinä toimivat Hindustan Aeronautics Limited (HAL) ja Intian avaruustutkimusjärjestö ISRO. Intian hallitus on kertonut varanneensa ensimmäistä miehitettyä lentoa varten sata miljardia rupiaa (1,23 mrd.e). Miehittämätön koelento on tarkoitus tehdä joulukuussa 2020.
Gaganyaan on hindiä ja tarkoittaa avaruusalusta.
Rakentaminen.
Alus on kehitteillä.
Tehtävä.
Alus on tarkoitettu miehitettyihin LEO-lentoihin kolmihenkisellä miehistöllä.
Jalkapallo kesäolympialaisissa 2020 – naisten turnaus

Naisten jalkapalloturnaus Tokion olympialaisissa 2020 pelattiin 21. heinäkuuta – 6. elokuuta 2021. Turnaukseen osallistui 12 joukkuetta, joista yksi paikka oli varattu isäntämaa Japanille.
Hallitseva mestari Saksa ei päässyt olympiaturnaukseen.
Kanada voitti ensimmäisen olympiakultansa kukistamalla finaalissa Ruotsin rangaistuspotkukilpailussa 3–2 varsinaisen peliajan ja jatkoaikojen jälkeen pelin päätyttyä 1–1. Pronssia sai Yhdysvallat, joka voitti pronssiottelussa Australian 4–3.
Karsinnat.
Syyskuussa 2017 Fifa päätti jakaa turnauksen kaksitoista paikkaa maanosaliittoillensa seuraavalla tavalla:
Jokainen maanosaliitto järjesti omat karsintaturnauksensa.
Ottelujärjestelmä.
Lopputurnaukseen päässeet 12 joukkueet arvottiin kolmeen alkulohkoon. Alkulohkon sisällä jokainen joukkue kohtasi muut joukkueet kertaalleen. Voitosta saa kolme pistettä, tasapelistä yhden pisteen ja tappiosta jää pisteittä. Jokaisen alkulohkon kaksi parasta sekä kaikkien alkulohkojen kaksi parasta kolmanneksi sijoittunutta etenivät pudotuspeleihin. Alkulohkojen sijoitukset määritetään ensisijaisesti ansaittujen pisteiden perusteella. Jos kaksi tai useampi joukkue on tasapisteissä määritetään sijoitukset seuraavassa järjestyksessä:
Kaksi parasta lohkossaan kolmanneksi sijoittunutta määritetään seuraavassa järjestyksessä:
Puolivälierissä lohkon E voittaja kohtaa lohkon F:n tai G:n kolmannen, lohkon F voittaja kohtaa lohkon G toisen, lohkon G voittaja kohtaa kolmannen lohkoista E tai F ja lohkojen E ja F toiseksi sijoittuneet joukkueet kohtaavat toisensa. Voittajat etenevät välieriin, joiden voittajat kohtaavat loppuottelussa ja hävinneet joukkueet pronssiottelussa.
Kultakäärmeenpää

Kultakäärmeenpää ("Channa aurantimaculata") on käärmeenpäiden (Channidae) heimoon kuuluva kalalaji. Prachya Musikasinthorn kuvaili lajin tieteelle vuonna 2000.
Ulkonäkö ja koko.
Kalan pohjaväritys on syvänsininen. Pisin tavattu yksilö oli 19,1 senttimetrin mittainen.
Elinympäristö ja levinneisyys.
Laji elää trooppisissa olosuhteissa. Sen uhanalaisuusluokitus on Kansainvälisen luonnonsuojeluliiton mukaan puutteellisesti tunnettu.
Yushanin kansallispuisto

Yushanin kansallispuisto () on yksi Taiwanin yhdeksästä kansallispuistosta. Se on saanut nimensä Taiwanin korkeimman vuoren Yu Shanin mukaan. Puiston suunnittelu alkoi heti japanilaismiehityksen päätyttyä, mutta se sai virallisen aseman vasta vuonna 1982.
Puiston pinta-ala on 114 neliökilometriä ja se ulottuu neljän maakunnan alueelle: Nantou, Chiayi, Kaohsiung ja Hualien. Puiston kasvillisuus on monipuolista, eri lajeja on tavattu noin 2500. Eläinlajeja on noin tuhat, joista 780 hyönteisiä. Suuriin nisäkkäisiin kuuluvat goraalin sukuinen endeeminen taiwaninserovi ("Naemorhedus swinhoei"), kauluskarhun ja sambarhirven taiwanilaiset alalajit, formosanmakaki, villisika ja kiinanmuntjakki.
Puistossa vieraileminen on ilmaista mutta vuorikiipeilyyn tarvitsee maksullisen luvan. Yu Shanille kiipeäminen on niin suosittua, että luvat arvotaan hakijoiden kesken.
Aleksanterin puutarhan obeliski

Aleksanterin puutarhan obeliski on Aleksanterin puutarhassa Moskovan Kremlin muurin länsipuolella sijaitseva obeliski, joka pystytettiin 10. heinäkuuta 1914 Romanovien hallitsijasuvun kolmesataavuotisen valtakauden kunniaksi. Se on tehty suomalaisesta graniitista arkkitehti Sergei Vlasevin piirustusten mukaisesti.
Lokakuun vallankumouksen jälkeen obeliskille tehtiin Leninin monumentaalisen propagandan edellyttämiä muutoksia: sen huipulta poistettiin Venäjän kaksipäinen kotka, keisarikunnan alueelliset vaakunat hiottiin pois (vaakunoiden tyhjät pohjat jätettiin näkyviin), ja ennen muuta Romanov-sukuisten hallitsijoiden nimet vaihdettiin sosialististen tai muuten työläisten vapaustaisteluun jollain tavoin liittyvien ajattelijoiden ja poliitikkojen nimiin. Uusi nimilista, jonka Lenin hyväksyi henkilökohtaisesti, oli seuraava:
Monumentin 19 nimestä vain viisi oli venäläisiä eikä yksikään ollut bolševikki. Muutettu monumentti paljastettiin virallisesti vallankumouksen ensimmäisen vuosijuhlan aikaan marraskuussa 1918. Jalustassa olleen tekstin paikalle oli vaihdettu lause: 
Kaikkien maiden proletaarit, liittykää yhteen!
Obeliskia siirrettiin vuonna 1966, kun samaan puistoon alettiin rakentaa Tuntemattoman sotilaan hautaa. Obeliskin nykyisellä paikalla on ollut hetken aikaa vuonna 1918 Robespierren patsas, mutta se joko tuhottiin tai hajosi heikon rakenteen takia melkein heti pystyttämisen jälkeen.
Vuonna 2013 Romanovien valtaannousun 400-vuotisjuhlan koittaessa monumentti muutettiin takaisin jotakuinkin alkuperäiseen muotoonsa, mutta muutostyö tehtiin arvostelijoiden mukaan huonosti. Tekstissä oli kirjoitusvirheitä, joita on myöhemmin korjattu, eikä hallitsijoiden nimien yläpuolella oleva Romanovien tunnus, aarnikotka, vastaa alkuperäistä.
Mega Drive Mini

Mega Drive Mini (Yhdysvalloissa nimellä Genesis Mini) on pienoiskokoinen pelikonsoli Segalta. Konsolin kaavailtu julkaisupäivä tapahtuu maailmanlaajuisesti 19. syyskuuta vuonna 2019. Konsoli on samanlainen kuin muut vastaavat miniklassikkokonsolit, kuten Nintendo Classic Mini: Nintendo Entertainment System, , SNK:n Neo-Geo Mini, Sonyn PlayStation Classic ja Konamin PC Engine Mini.
Konsoli esiteltiin alun perin vuoden 2018 faneille järjestetyssä tapahtumassa Sega Fes. Konsolin piti alun perin tulla julkaistuksi samana vuonna, mutta Sega päätti lykätä konsolia vuodelle 2019, jotta he saisivat enemmän aikaa konsolin laatuun ja pelitarjontaan.
Vuotta myöhemmin samassa festivaalissa Sega julkisti konsolille julkaisupäivän, hinnan ja ensimmäiset kymmenen peliä. Pelit vaihtelevat alueittain, ja Sega julkistaa loput pelit julkaisupäivään mennessä.
Konsolin pelien emulaatiosta vastaa M2.
Sisällytetyt pelit.
HUOM!: Tässä on lueteltuna vain ensimmäiset julkistetut pelit. Loput pelit lisätään sitä mukaa kun ne julkistetaan.
Fanjingvuori

Fanjingvuori on vuori Lounais-Kiinassa. Se on ollut Unescon maailmanperintöluettelossa vuodesta 2018. Fanjingvuori on metamorfisten kivilajien saareke karstimaan keskellä, ja siellä elää monia kotoperäisiä kasvi- ja eläinlajeja.
Kaikkiaan sen alueella elää 2 000 kasvilajia, joista 31 on uhanalaisia, sekä 19 uhanalaista eläinlajia. Niiden joukossa on eräs apinalaji, myskihirvilaji, kiinanjättisalamanteri ja kuningasfasaani. 
Vuori on buddhalaisten pyhä paikka Tang-dynastian ajoista asti.
Kaneliperämaluri

Kaneliperämaluri ("Acanthiza pusilla") on Australiassa elävä tiaismalurien (Acanthizidae) heimoon kuuluva lintulaji. Se on 13,5–16 senttimetrin mittainen ja painaa 7 grammaa. Kaneliperämaluri pelottelee saalistajiaan matkimalla itseään suurempien lintujen ääniä.
Michel Ekman

Michel Flemmingsson Ekman (s. 25. helmikuuta 1956 Helsinki) on suomenruotsalainen kirjallisuudentutkija ja esseisti. Hän on työskennellyt "Hufvudstadsbladetin" kirjallisuuskriitikkona vuodesta 1986 ja "Svenska Dagbladetin" kriitikkona vuodesta 1992. Hän väitteli tohtoriksi Åbo Akademissa vuonna 2004 tutkielmalla, joka käsitteli J. L. Runebergia. Hän on julkaissut useita tietokirjoja.
Ekman asuu Itä-Helsingissä.
Kong Fanying

Kong Fanying (; s. 27. huhtikuuta 1996) on kiinalainen alppihiihtäjä.
Kong osallistui vuoden 2017 maailmanmestaruuskilpailuihin Sankt Moritzissa. Hän laski pujottelussa 64:nneksi ja suurpujottelussa 86:nneksi. Vuoden 2018 talviolympialaisissa Kong sijoittui suurpujottelussa 55:nneksi ja keskeytti pujottelussa. Åren MM-kilpailuissa 2019 hän oli suurpujottelussa 66:s ja keskeytti pujottelussa. Pekingin olympialaisissa 2022 hän oli alppiyhdistetyssä 15:s ja syöksylaskussa 31:s, molemmissa maaliin päässeistä hitaimpana. Hän sijoittui Pekingin suurpujottelussa 40:nneksi, supersuurpujottelussa 41:nneksi eli maaliin päässeistä viimeistä edelliseksi ja pujottelussa 47:nneksi. Hän ei ole osallistunut maailmancupin kilpailuihin.
Peggy – Pienestä kii

Peggy – Pienestä kii (myös nimellä Samuli Edelmann) on suomalaislaulaja Samuli Edelmannin toinen studioalbumi vuodelta 1991. Levyn tuottivat Heikki Harma eli Hector sekä kitaristi Jarmo Nikku, jotka tekivät myös sovitukset lähes kaikkiin kappaleisiin. Hector sanoitti levyn kahdestatoista kappaleesta kahdeksan ja hänen käsialaa ovat levyn tunnetuimmat kappaleet ”Peggy”, ”Pienestä kii” ja ”Paratiisilinnut”.
”Pienestä kii” tuli toiseksi MTV:n "Syksyn sävel" -laulukilpailussa 1991, ”Peggy” toiseksi saman vuoden Euroviisukarsinnassa. ”Peggy”-kappaleella Edelmann edusti Suomea Kultainen Leija 1991 -kilpailussa Malesian Kuala Lumpurissa.
”Pienestä kii” syntyi eräänä iltana, kun kappaleen sanoittaja Hector soitti Jokke Seppälälle, että Edelmannin levyltä puuttuu ”meininkiä” ja kehotti Seppälää säveltämään levylle rock-kappaleen. Seppälä tarttui tuumasta toimeen ja teki vähän erikoisemman rock-kappaleen, johon Hector teki sanoituksen seuraavana päivänä.
Levy menestyi hyvin ja kohosi Suomen virallisen listan listaykköseksi neljän viikon ajaksi ja yhteensä albumi pysyi listalla 22 viikon ajan. Se ylitti kultalevyrajan jo 1991 ja platinalevyrajan seuraavana vuonna. Sitä on myyty yhteensä 86 068 kappaletta ja on täten Edelmannin toiseksi myydyin levy.
Albumi julkaistiin Flamingo-levymerkillä LP- ja CD-levyinä sekä C-kasettina. Vuonna 1998 albumi julkaistiin uudelleen CD-levynä Camden-levymerkillä. 
Kappaleet.
Kaikki sovitukset Hector &amp; Jarmo Nikku, ellei toisin mainita.
Tiaismalurit (suku)

Tiaismalurit ("Acanthiza") on tiaismalurien (Acanthizae) heimoon kuuluva lintusuku. Sen lajeja elää kotoperäisenä Australiassa ja Uusi-Guineassa. Sukuun luetaan 14 lajia. Tiaismalurit munivat tavallisesti 2–4 munaa.
Yön valot

Yön valot on suomalaislaulaja Samuli Edelmannin kolmas, marraskuussa 1992, julkaistu studioalbumi. Levyn tunnetuimpia kappaleita ovat ”Yön valot”, ”Sade” ja ”Viimeinen kesä”.
Elokuussa 1992 singlenä julkaistu ”Viimeinen kesä” ylsi korkeimmillaan 50 hittiä -listan sijalle 39. Albumin avausraita ”Veljenmalja” ylsi samaisen listan 14. sijalle ja singlen B-puolelta löytyvä levyn nimikappale 50 hittiä -listan 13. sijalle ja radiosoittolistan viidenneksi. Itse levy ylsi parhaimmilaan albumilistan sijalle 11. pysyen listalla yhteensä 13 viikkoa.
Flamingo Music julkaisi albumin vinyyli- ja CD-levyinä sekä C-kasettina. CD-levypainos sisältää ”Hä-mix”-version avausraidasta ”Veljenmalja”. Vuonna 1999 albumi julkaistiin uudelleen CD-levynä ja painoksessa on ”Veljenmalja (Hä-mix” -bonuskappaleen lisäksi kolme muutakin bonuskappaletta.
Kappaleet.
Kaikki sovitukset HSM eli Helsinki Sound Machine sekä Pave Maijanen, ellei toisin mainita.
(*) Helsinki Sound Machine: Kalle Chydenius, Peter Engberg, Ville Hukkinen, Sami Kuoppamäki ja Jari ”Leri” Leskinen.
(**) Runo on peräisin Vuorelan runokokoelmasta "Kuulinnut" (1969).
Tekijät.
Muusikot.
Yhtye soittaa kaikilla kappaleilla lukuun ottamatta kappaleita ”Viimeinen kesä” ja ”Prinssikerjäläinen”.
Tatsobaktaami

Tatsobaktaami (C10H12SN4O5) on laktaameihin ja sulfoneihin kuuluva orgaaninen yhdiste. Yhdistettä käytetään lääketieteessä yhdessä antibioottien kanssa bakteeri-infektioiden hoitoon, ja se parantaa antibioottien tehoa. Tatsobaktaami yhdistelmävalmisteena piperasilliinin kanssa kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö.
Tatsobaktaamin antibakteeriset ominaisuudet ovat itsessään hyvin heikot. Siksi sitä käytetään yhdessä jonkin antibiootin kanssa, kuten penisilliineihin kuuluvan piperasilliinin tai kefalosporiineihin kuuluvan keftolotsaanin. Tatsobaktaami on beetalaktamaasi- ja kefalosporinaasientsyymien inhibiittori. Se estää näitä bakteerien entsyymejä hydrolysoimasta antibiootteja ja parantaa antibioottien tehoa ja vaikutuskirjoa. Tatsobaktaamin ja antibiootin yhdistelmää käytetään esimerkiksi keuhkokuumeen ja vaikean virtsatietulehduksen hoitoon.
Tatsobaktaami voi aiheuttaa allegisia iho-oireita tai huonovointisuutta.
Ruskokäärmeenpää

Ruskokäärmeenpää ("Channa baramensis") on käärmeenpäiden (Channidae) heimoon kuuluva kalalaji. Franz Steindachner kuvaili lajin tieteelle vuonna 1901.
Elinympäristö ja levinneisyys.
Laji elää trooppisissa olosuhteissa.
Volsk

Volsk on kaupunki Venäjällä Saratovin alueella 115 kilometriä Saratovista koilliseen Volgan varrella. Siellä on jokisatama ja erilaista teollisuutta, muun muassa sementti- ja terästehdas.
Eero Salovuori

Eero Edvard Salovuori (8. kesäkuuta 1902 Ylöjärvi – 3. heinäkuuta 1946 Taipalsaari) oli Ylen ohjelmapäällikkö, urheiluselostaja ja päätoimittaja. 
Henkilöhistoria.
Salovuoren puoliso vuodesta 1928 oli Adéle Cesilia Brander. Nuortenkirjailija Sakari Salovuori oli heidän poikansa. Eero Salovuori työskenteli toimittajana ja toimitussihteerinä useissa eri lehdissä 1920-luvulla. Lahdessa hän toimi Yleisradion ohjelmapäällikkönä ja kuuluttajana. Salovuori oli aktiivinen urheilumies, urheilukilpailujen selostaja ja reportteri, joka osallistui muun muassa Lahden Hiihtoseuran toimintaan ja oli Salpausselän Kisojen mainospäällikkö. "Etelä-Savon" päätoimittaja hänestä tuli vuonna 1942.
Mosaiikkikäärmeenpää

Mosaiikkikäärmeenpää ("Channa barca") on käärmeenpäiden (Channidae) heimoon kuuluva kalalaji. Francis Buchanan-Hamilton kuvaili lajin tieteelle vuonna 1822.
Ulkonäkö ja koko.
Pisin tavattu mosaiikkikäärmeenpää oli 183 senttimetrin mittainen.
Elinympäristö ja levinneisyys.
Laji elää subtrooppisissa olosuhteissa. Sen uhanalaisuusluokitus on Kansainvälisen luonnonsuojeluliiton mukaan puutteellisesti tunnettu.
Ihana valo

Yön valot on Samuli Edelmannin neljäs studioalbumi, joka julkaistiin vuonna 1994. Se nousi Suomen virallisen listan viidennelle sijalle, ja pysyi listalla yhteensä 35 viikkoa. Albumi on myynyt platinalevyn oikeuttavan määrän.
Wuyivuoristo

Wuyivuoristo () on vuorijono eteläisessä Kiinassa Fujianin ja Jiangxin maakuntien rajalla. Se on Unescon maailmanperintöluettelossa vuodesta 1999. Vuoristossa on neljä erilaista suojelualuetta: Yhdeksän mutkan joen alue, Wuyishanin kansallinen luonnonsuojelualue, Wuyishanin kansallismaisema-alue ja erityisalue, jossa suojellaan kulttuurihistorialisia rakennuskohteita Han-dynastian ajalta 206 eaa. – 220 jaa.
Wuyivuoriston korkein huippu on Huangguang, 2 158 metriä. Yhdeksänmutkainen joki on puiston tunnetuimpia maisemakohteita. Siinä on kaksi vesiputousta, ja joen varrella on myös luolia. Sen viidennen mutkan vaiheilla sijaitsee kaudeudestaan tunnettu Tianyoun huippu.
Wuyivuoristossa kasvavat Kiinan laajimmat subtrooppiset ja trooppiset sademetsät. Niissä elää monia harvinaisia eläinlajeja. 
Siellä on myös arkeologisia kohteita kuten 35 konfutselaista uskonnollista koulua 1000-1800-luvuilta ja taolaisia temppeleitä ja luostareita, joista monet ovat nyt raunioina.
Microstomus

Microstomus on oikeasilmäkampeloiden (Pleuronectidae) heimoon kuuluva kampelasuku. Siihen luetaan 4 lajia.
William G. Lennox

William Gordon Lennox (1884–1960) oli yhdysvaltalainen neurologi ja epileptologi, joka oli edelläkävijä aivosähkökäyrän (EEG) käytössä epilepsian diagnosoinnissa ja hoidossa. 
Elämäkerta.
Lennox kiinnostui epilepsiasta työskennellessään lähetyssairaalassa Kiinassa. Harvardin lääketieteellisessä koulussa hän työskenteli yhdessä ja julkaisi monia tutkimusartikkeleita Erna ja Frederic Gibbsin sekä Stanley Cobbin kanssa. Hänet palkittiin yhdessä Frederic Gibbsin kanssa Albert Lasker -palkinnolla kliinisestä lääketieteellisestä tutkimuksesta vuonna 1951. Hän kirjoitti tyttärensä Margaretin kanssa teoksen "Epilepsy and Related Disorders" (). 
Vuonna 1951 hän kuvaili erityisen epilepsian oireyhtymän, joka nimettiin hänen ja ranskalaisen neurologin ja epileptologin Henri Gastaut'n mukaan Lennox–Gastaut'n oireyhtymäksi.
Tuhat yötä (albumi)

Tuhat yötä on Samuli Edelmannin viides studioalbumi, joka julkaistiin vuonna 1995. Se nousi Suomen virallisen listan seitsemännelle sijalle, ja pysyi listalla yhteensä kolmetoista viikkoa. Albumi on myynyt kultalevyn oikeuttavan määrän.
Kappaleet.
Kaikki kappaleet ovat sovittaneet Kalle Chydenius ja Pekka Witikka.
Vaiheet

Vaiheet on Samuli Edelmannin kuudes studioalbumi, joka julkaistiin vuonna 1997. Albumin kaikki kappaleet on säveltänyt Toni Edelmann. Tekstit ovat suomennoksia muun muassa Goethen ja Hermann Hessen runoista sekä William Shakespearen soneteista. Kappaleella ”Sonetti 18” vierailevat Sani (laulu) ja Esko Salminen (lausunta). Monien kappaleiden sovittajana on Jacques Brelin yhteistyökumppanina tunnetuksi tullut François Rauber, jonka orkesterisovitukset äänitettiin Pariisissa.
Albumi nousi Suomen virallisen listan sijalle 8, ja pysyi listalla yhteensä 14 viikkoa. "Helsingin Sanomien" Jukka Haurun mielestä "Vaiheet" yhdistää onnistuneesti Toni Edelmannin runosävellystyyliä ja modernia ”triphopambientia”, lisähöysteenä Pariisin oopperan jousien hienovaraisia sovituksia. ”Melodiat, impressionistinen maalailu ja rauhallinen louskutus hengittävät miellyttävän harmonisesti.” Hän piti Samuli Edelmannin äänenkäyttöä puberteettisen rajoittuneena mutta eleettömyydessään albumin kappaleisiin sopivana. Lehden kulttuuritoimitus valitsi albumin mukaan vuoden 1997 parhaiden levyjen valikoimaan.
Isänsä Toni Edelmannin kuoleman jälkeen Samuli Edelmann julkaisi vuonna 2019 albumin "Vaiheet 2", jolla on myös hänen isänsä sävellyksiä.
"Vaiheet"-albumin 25-vuotisjuhlavuonna syyskuussa 2022 Samuli Edelmann esitti sen lauluja Kuopion kaupunginorkesterin kanssa, kapellimestarina Janne Nisonen, saksofonisolistina Jukka Perko ja kosketinsoittimissa yksi albumin sovittajista Leri Leskinen. Konsertti on merkitty myös Oulun musiikkijuhlien ohjelmaan maaliskuulle 2023, orkesterina Oulu Sinfonia.
Indian Pointin ydinvoimala

Indian Pointin ydinvoimala on Yhdysvaltain New Yorkin osavaltiossa Hudson-joen varrella sijaitseva ydinvoimalaitos. 
Liittovaltion viranomaiset hyväksyivät vuonna 2003 ydinvoimalan katastrofisuunnitelman terrori-iskun varalta, mikä oli takaisku sen sulkemista vaatineelle kampanjalle. Voimalaa vaadittiin suljettavaksi vuoden 2001 terrori-iskun jälkeen, koska yksi lentokoneista oli lentänyt läheltä voimalaa. Kuvernööri Andrew Cuomo ilmoitti 9. tammikuuta 2017, että reaktori 2 suljetaan huhtikuussa 2020 ja reaktori 3 huhtikuussa 2021, mikä on 14 vuotta odotettua aikaisemmin.
Inkoon kirkonkylä

Inkoon kirkonkylä () on yli 2 000 asukkaan taajama Inkoossa ja kunnan hallinnollinen keskus. Kirkonkylän vieressä Inkoonjoki virtaa Suomenlahteen. Suistossa sijaitsee Inkoon vierasvenesatama. Kirkonkylästä on Karjaalle 19 kilometriä, Kirkkonummelle 28 kilometriä ja Helsinkiin 57 kilometriä.
FLEC

FLEC eli Front for the Liberation of the Enclave of Cabinda on sissiliike, joka taistelee Angolan Cabindan provinssin itsenäisyyden puolesta. FLEC on yksi Cabindan konfliktin osapuolista. FLEC syntyi kun kolme järjestöä, MLEC, CAUNC ja ALLIAMA yhdistyivät. 
Liikkeen jäsenet ovat kidnapanneet useita ulkomaalaisia siviilejä.
B612 Foundation

B612 Foundation on säätiö, jonka päämajan sijainti on Mill Valley, Kalifornia, Yhdysvallat. Sen toimintatavoite on suojata Maata taivaankappaleiden, kuten asteroidien, törmäyksiltä. Se perustettiin 2002. Sen johtoon kuluu tieteilijöitä, entisiä astronautteja ja insinöörejä tahoista kuten Institute for Advanced Study, Southwest Research Institute, Stanford University ja NASA.
Kulangsu

Kulangsu on pieni saari Kiinassa, Chiu-lung-joessa vastapäätä Xiamenin kaupunkia. Sinne syntyi 1900-luvun alussa historiallinen kansainvälinen siirtokunta, joka on Unescon maailmanperintöluettelossa vuodesta 1999. Kohteessa on 931 suojeltua rakennusta, katuja ja puutarhoita.
Saari on jalankulkualuetta; henkilöautot ja jopa polkupyörät on kielletty.
Pobè

Pobè on kaupunki ja arrondissementti Beninin Plateaun departementissa. Alueen pinta-ala on 400 neliökilometriä ja vuonna 2013 siellä asui 123 677 henkilöä.
Kaupungin arrodissementit ovat (suluissa asukasmäärä):
Katariina Vaasa (1584–1638)

Katariina (; 10. marraskuuta 1584 Nyköping – 13. joulukuuta 1638 Västerås) oli Ruotsin prinsessa, kuningas Kaarle IX:n tytär ja kuningas Kaarle X Kustaan äiti. Katariinan kautta pfalzilaiseen sukuun kuuluneet Ruotsin hallitsijat olivat myös aiemmin hallinneen Vaasa-suvun jälkeläisiä.
Katariinan vanhemmat olivat kuningas Kaarle IX ja tämän ensimmäinen puoliso Maria Pfalzilainen, joka kuoli jo vuonna 1589. Katariinan kasvatti hänen äitipuolensa, kuningatar Kristiina. Katariina oli velipuolensa, kuningas Kustaa II Aadolfin läheinen luotettu. Katariina nai vuonna 1615 saksalaisen pfalzkreivi Juhana Kasimirin. He asuivat vuosina 1617–1622 Saksassa, mutta palasivat Ruotsiin ja saivat läänityksekseen Stegeborgin. Vuonna 1636 Katariina siirtyi Tukholman hoviin, jossa hän sai vastata alaikäisen kuningatar Kristiinan kasvatuksesta. Lapseton ja naimaton Kristiina nimesi sittemmin Katariinan ja Juhana Kasimirin pojan Kaarle Kustaan perillisekseen ja luopui vuonna 1654 kruunusta tämän hyväksi.
Katariinan ja Juhana Kasimirin muita lapsia olivat prinssi Aadolf Juhana sekä Maria Eufrosyne, josta tuli Magnus Gabriel De la Gardien puoliso. Katariina on haudattu Strängnäsin tuomiokirkkoon.
Chengjiangin fossiilialue

Chengjiangin fossiilialue on 512 hehtaarin kukkula-alue Yunnanin maakunnassa Kiinassa. Sieltä on löydetty erittäin monipuolinen kokoelma kambrikauden fossiileita. Niistä on tunnistettu ainakin 196 lajia, jotka jakaantuvat 16 taksonomiseen ryhmään. Alue on ollut Unescon maailmanperintöluettelossa vuodesta 2012.
Banaanisodat

Banaanisodat olivat Yhdysvaltain Keski-Amerikassa ja Karibialla suorittamia miehityksiä, poliisitoimia ja interventioita vuosien 1898 ja 1934 välillä. Interventiot suoritti pääasiassa Yhdysvaltain merijalkaväki.
Pariisin rauhan jälkeen Yhdysvallat sai haltuunsa Kuuban, Puerto Ricon, Guamin ja Filippiinit. Tämän jälkeen Yhdysvallat suoritti interventioita Kuubaan, Panamaan, Hondurasiin, Nicaraguaan, Meksikoon, Haitille ja Dominikaaniseen tasavaltaan.
FM – rock-kanava

FM – rock-kanava ("FM") on John A. Alonzon ohjaama yhdysvaltalainen musiikkielokuva vuodelta 1978. Ezra Sacksin käsikirjoittama elokuva kertoo 1970-luvun rockpainotteisesta radioasemasta Yhdysvalloissa.
Vastaanotto.
"FM" jatkoi "Saturday Night Fever – lauantai-illan huumaa" -elokuvan (1977) aloittamaa rockelokuvien trendiä, mutta ei menestynyt kovin hyvin teattereissa.
Ilmari Merenlinna

Ilmari Kustaa Merenlinna (4. lokakuuta 1899 Naantali – 6. joulukuuta 1976) oli suomalainen päätoimittaja.
Ilmari Merenlinnan vanhemmat olivat raatimies Kyösti Merenlinna (Sjöstedt) ja Iida Maria Fredrika Hegelberg ja puoliso vuodesta 1929 Sally Linnea Lundgren. Merenlinna tuli ylioppilaaksi 1919 ja valmistui filosofian kandidaatiksi 1928. Hän teki useita opintomatkoja Baltian maihin, Skandinaviaan ja Keski-Eurooppaan. Merenlinna oli "Uuden Auran" toimittaja vuodesta 1922–1964 ja päätoimittaja 1937–1952. "Uuden Suomen" Turun aluetoimittaja hän oli 1964–1966. Merenlinna oli Turun verkkopalloseuran perustajia 1928 ja seuran sihteeri 1959–1961.
Pöytätennis kesäolympialaisissa 2020

Pöytätenniksessä kilpailtiin Tokion 2020 kesäolympialaisissa yhdeksättä kertaa. Ottelut käytiin 24. heinäkuuta – 6. elokuuta. Ottelut pelattiin Tokyo Metropolitan Gymnasiumilla. Naisille ja miehille oli kummallekin kaksin- ja joukkuepeli. Näiden lisäksi Tokiossa kilpailtiin ensimmäisen kerran olympiahistoriassa sekanelinpelissä.
Kaksinpeleihin osallistui 64–70 urheilijaa ja joukkue- ja nelinpeleihin 16 joukkuetta.
Menestynein maa oli Kiina, joka voitti viidestä kilpailusta neljä ja yhteensä 7 mitalia. Vain Japani pystyi voittamaan Kiinan sekanelinpelissä.
Aikataulu.
Lähde:
Dengfengin historialliset monumentit &quot;Taivaan ja maan keskellä&quot;

Dengfengin historialliset monumentit "Taivaan ja maan keskellä" ovat kahdeksan rakennusryhmää Kiinan Dengfengin kaupungin lähistöllä Henanin maakunnassa. Ne ovat Unescon maailmanperintöluettelossa vuodesta 2010. Rakennukset ovat valmistuneet yhdeksän dynastian aikana, ja liittyvät uskontoon, tieteeseen ja koulutukseen. 
Kohteet ovat
Ne sijaitsevat lähellä Songshania, yhtä Kiinan pyhistä vuorista. Sitä pidettiin paikkana, jossa on yhteys taivaan ja maan välillä, ja jossa tehdyt tähtitieteen havainnot olisivat ainoita oikeita. Keisarit käyttivät tätä vahistamaan asemaansa.
Pöytätennis kesäolympialaisissa 2020 – miesten kaksinpeli

 
Miesten pöytätenniksen kaksinpeli Tokion 2020 kesäolympialaisissa pelataan 24.–30. heinäkuuta Tokyo Metropolitan Gymnasiumissa. Turnaukseen osallistuu 64–70 urheilijaa.
Karsinnat.
Olympiaturnaukseen pääsee monia eri karsintareittejä pitkin. 32 urheilijaa valitaan nelinpelijoukkueiden kautta siten, että jokainen nelinpeliin päässyt maa saa nimetä kaksi urheilijaa myös kaksinpeliin. Näiden lisäksi 22 urheilijaa pääsee maanosakohtaisten karsintojen kautta olympiaturnaukseen. Erillisen maailmanlaajuisen karsintaturnauksen kautta turnaukseen pääsee 2–8 urheilijaa. ITTF:n rankingin perusteella kilpailuihin pääsee 1–13 urheilijaa. Näiden lisäksi turnaukseen voidaan kutsua yksi urheilija. Yhdestä maasta ei saa osallistua kuin korkeintaan kaksi urheilijaa turnaukseen.
Maailman eläintarha- ja akvaariojärjestö

Maailman eläintarha- ja akvaariojärjestö (WAZA, eng. "World Association of Zoos and Aquaria") on Maailmanlaajuinen eläintarhojen ja yleisöakvaarioiden kattojärjestö, jonka tarkoituksena on ohjata, kannustaa ja tukea eläintarhoja ja yleisöakvaarioita eläinten hoidossa ja hyvinvoinnissa sekä ympäristökasvatuksessa ja luonnonsuojelussa. 
Järjestö on perustettu vuonna 1935 Baselissa alun perin nimellä "International Association of Directors of Zoological Gardens" (IUDZG). Nykyinen nimi otettiin käyttöön vuonna 2000. WAZA:n pääkonttori on Barcelonassa. Järjestö on Kansainvälisen luonnonsuojeluliitto IUCN:n jäsen.
Jäsenet.
WAZAan kuuluu 24 kansallista tai alueellista järjestöä. 
Lisäksi WAZAan jäseninä on 280 eläintarhaa. Suomalaisista eläintarhoista Korkeasaaren eläintarha on jäsen. Lisäksi noin 1300 eläintarhaa kuuluu WAZA:an omien paikallisten jäsenjärjestöjensä kautta.
Lauri Merikallio

Lauri Aleksanteri Merikallio, vuoteen 1906 Hellman (21. syyskuuta 1886 Oulu – 24. joulukuuta 1971 Helsinki) oli suomalainen opettaja, konsuli, kirjakauppias, koulun johtaja ja tietokirjailija. 
Henkilöhistoria.
Merikallion vanhemmat olivat kamreeri Alexander Hellman ja Edla Erika Åhlberg ja puoliso vuodesta 1922 Signe (Lilli) Astrid Masarin. Opettaja, luonnontutkija Einari Merikallio oli hänen veljensä. Lauri Merikallio tuli ylioppilaaksi 1906 ja valmistui filosofian kandidaatiksi 1912. Hän oli Itä-Hämeen opiston johtaja 1912–1913 ja Keski-Pohjanmaan kansanopiston 1913–1920. Suomen konsuli Haaparannalla Merikallio oli 1919–1926 ja Suomen Osuuskauppakoulun lehtori 1926–1943. Hän piti myös omistamaansa Turuntien kirjakauppaa vuodesta 1933, toimi vapaaehtoisena opettajana Helsingin keskusvankilassa ja julkaisi useita oppi- ja tietokirjoja.
Tropicario

Tropicario on Helsingissä sijaitseva matelija- ja liskopainotteinen eläintalo. Puisto toimi aiemmin Hämeenlinnassa, mutta pieniksi käyneiden eläintilojen vuoksi se joutui muuttamaan Helsingin Vallilaan, jossa se avattiin helmikuussa 2007.
Näyttelyssä on esillä maailman myrkyllisimpiä käärmeitä, suurikokoisia varaaniliskoja sekä lukuisia muita matelijoita. Eläintalon erikoisuus ovat suuret kuristajakäärmeet, joita on esillä enemmän kuin missään muualla Pohjoismaissa.
Tropicariossa syntyi mustavesivaraanin poikanen tiettävästi ensimmäistä kertaa maailmassa partenogeneettisesti eli neitseellisesti vuonna 2017 ja toistamiseen vuonna 2020.
Tusi-kohteet

Tusi-kohteet ovat heimopäälliköihin liittyviä arkeologisia kohteita Kiinan vuoristoisessa lounaisosassa. Kolme kohdetta. Laisocheng, Tangya ja Hailongtun, on ollut Unescon maailmanperintöluettelossa vuodesta 2015. 
Tusien asema perustui etnisten vähemmistöjen perinteisiin, mutta Kiinan keskushallinto nimitti tusit 1200-luvulta 1900-luvun alkuun. Laosichengin ja Hailongtunin tusit olivat vaikutusvaltaisia, Tangyassa oli vähempiarvoinen tusi.
Bisque

Bisque on äyriäisistä ja kasviksista valmistettu ranskalainen sosekeitto. Bisque voidaan valmistaa myös kalasta, esimerkiksi lohesta.
Valkosaumakäärmeenpää

Valkosaumakäärmeenpää ("Channa burmanica") on käärmeenpäiden (Channidae) heimoon kuuluva kalalaji. Banawari Lal Chaudhuri kuvaili lajin tieteelle vuonna 1919.
Ulkonäkö ja koko.
Pisin toistaiseksi tavattu yksilö on ollut 8 senttimetrin mittainen.
Elinympäristö ja levinneisyys.
Laji elää trooppisissa olosuhteissa. Sen uhanalaisuusluokitus on Kansainvälisen luonnonsuojeluliiton mukaan elinvoimainen.
Bogda Feng

Bogda Feng on Tienšanin vuoristossa Xinjiangin maakunnassa Kiinassa sijaitseva vuori. Vuoren korkeus on 5 445 metriä ja prominenssi 4 122 metriä.
Beijing Ducks

Peking Shougang eli Beijing Ducks () on kiinalainen koripalloseura Pekingistä. Se pelaa kotiottelunsa Cadillac Arenalla.
Seura perustettiin vuonna 1956 nimellä "Pekingin miesten koripalloseura", paikallinen Shougang-terästehdas tuli joukkueen sponsoriksi vuonna 1988 ja CBA-liigan perustamisen yhteydessä vuonna 1995 joukkue otti lisäksi lempinimekseen Beijing Ducks. Seura voitti Kiinan mestaruuden vuosina 2012, 2014 ja 2015, jolloin joukkueessa pelasi muun muassa entinen NBA-tähti Stephon Marbury.
Kongur Tagh

Kongur Tagh on Pamirin vuoristossa Xinjiangin maakunnassa Kiinassa sijaitseva vuori. Vuoren korkeus on 7 649 metriä ja prominenssi 3 585 metriä.
Liushi Shan

Liushi Shan on Kunlunin vuoristossa Xinjiangin ja Tiibetin maakuntien rajalla Kiinassa sijaitseva vuori. Vuoren korkeus on 7 167 metriä ja prominenssi 1 946 metriä.
Zenon Kovalyk

Zenon Kovalyk (myös Zenone, Zynovii tai Zynovij; ; 18. elokuuta 1903 Ivatšiv Horišni, Galitsia, Itävalta-Unkari, nyk. Ternopilin alue, Ukraina – kesäkuu 1941 Lviv) oli kreikkalaiskatolilainen redemptoristi, pappi ja yksi Itä-Euroopan kommunistihallintojen alaisista marttyyreistä. Hän liittyi redemptoristeihin ja teki valansa 28. elokuuta 1926, otti vastaan filosofisen ja teologisen koulutuksensa Belgiassa ja palattuaan Ukrainaan hänet vihittiin papiksi 4. syyskuuta 1936. Hän teki työtä Volynissä, pidätettiin uskonsa takia 20. joulukuuta 1940 saarnatessaan Neitsyt Marian perisynnittömän sikiämisen juhlapyhänä ja vangittiin birgittalaisluostariin. Hirvittävien kidutuksien jälkeen hänestä tuli marttyyri kesäkuussa 1941 kommunistien toimesta. Hän eli seuraavien 4 paavien hallintokausien aikana: pyhä Pius X (1903–1914), Benedictus XV (1914–1922), Pius XI (1922–1939) ja Pius XII (1939–1958). Paavi Johannes Paavali II julisti hänet kunnianarvoisaksi 24. huhtikuuta 2001 ja Ukrainassa hän julisti hänet autuaaksi 27. kesäkuuta 2001, sekä hänen muistopäiväänsä vietetään 30. kesäkuuta.
Honghen hanien riisipenkereet

Honghen hanien riisipenkereet on kulttuurimaisema Kiinan Yunnanin maakunnassa. Se on Unescon maailmanperintöluettelossa vuodesta 2013. Hanit ovat pengertäneet Hong-joen rannat ja Ailao-vuoren rinteet ja luoneet monimutkaisen kastelujärjestelmän 1300 vuoden aikana. He ovat myös luoneet integroidun viljelyjärjestelmän, johon kuuluvat puhvelit, nautakarja, ankat, kalat ja ankeriaat ja joka tukee alueen tärkeimmän viljelykasvin, punaisen riisin, tuotantoa. Asukkaat palvovat aurinkoa, kuuta, vuoria, jokia, metsiä ja muita luonnonilmiöitä, kuten tulta. He asuvat 82 kylässä, jotka sijaitsevat vuorenhuippujen metsien ja terassien välissä. Kylissä on perinteisiä olkikattoisia "sienitaloja". Riisiterassien kestävä maankäyttöjärjestelmä osoittaa poikkeuksellista harmoniaa ihmisten ja ympäristön välillä, sekä visuaalisesti että ekologisesti, ja se perustuu pitkäaikaisiin sosiaalisiin ja uskonnollisiin rakenteisiin.
Kiinan danxia

Kiinan danxia on maisemamuoto, joka muistuttaa karstimaata, mutta syntyy kalkkikiven sijaan hiekkakivestä. Sen syntyyn vaikuttavat sekä tektoniset liikkeet että eroosio. Kuusi Kiinan danxia-aluetta on Unescon maailmanperintöluettelossa vuodesta 2010. Luetteloon päässeet alueet ovat Chisui, Taining, Langshan, Danxiashan, Longhushan ja Jianglangshan.
Guangdong Southern Tigers

Guangdong Southern Tigers on kiinalainen koripalloseura Dongguanista. Se pelaa kotiottelunsa Dongguan Basketball Centerissä.
Seura perustettiin vuonna 1993. Se on kahdeksalla mestaruudellaan (2004, 2005, 2006, 2008, 2009, 2010, 2011, 2013) Kiinan pääsarjan menestynein koripallojoukkue yhdessä Bayi Rocketsin kanssa. Seurassa on pelannut useita NBA-taustaisia pelaajia.
Bayi Rockets

Bayi Rockets on kiinalainen koripalloseura Ningbosta. Se pelaa kotiottelunsa Youngor Arenalla.
Seura perustettiin vuonna 1955. Se on kahdeksalla mestaruudellaan (1995, 1996, 1997, 1998, 1999, 2000, 2001, 2003, 2007) Kiinan pääsarjan menestynein koripallojoukkue yhdessä Guangdong Southern Tigersin kanssa.